AAV ไตรมาส 3 ขาดทุน 1.84 พันลบ. เพิ่มขึ้นกว่า 3 เท่าตัว เหตุรายได้ลดวูบ
AAV ไตรมาส 3 ขาดทุน 1.84 พันลบ. เพิ่มขึ้นกว่า 3 เท่าตัว เหตุรายได้ลดวูบ
AAV ไตรมาส 3 ขาดทุน 1.84 พันลบ. เพิ่มขึ้นกว่า 3 เท่าตัว เหตุรายได้ลดวูบ
10 พ.ย. 2563

บริษัท เอเชีย เอวิเอชั่น จำกัด (มหาชน) หรือ AAV รายงานผลการดำเนินงานประจำไตรมาส 3/36 สิ้นสุด ณ วันที่ 30 ก.ย.2563 ดังนี้

โดยผลการดำเนินงานประจำไตรมาสดังกล่าวมีกำไรลดลง เนื่องจากบริษัทมีรายได้รวมทั้งสิ้น 2,403.2 ล้านบาท ลดลงร้อยละ 75 จากไตรมาส 3 ปี 2562 ที่เท่ากับ 9,657.1 ล้านบาท โดยรายได้จากการขายและการให้บริการมีจำนวน 2,121.9 ล้านบาท ลดลงร้อยละ 77 จากไตรมาส 3 ปี 2562 ที่เท่ากับ 9,419.1 ล้านบาท เนื่องจากจำนวนผู้โดยสารในไตรมาส 3 ปี 2563 หดตัวร้อยละ 65 มา อยู่ที่ 1.86 ล้านคน โดยเฉพาะอย่างยิ่งจำนวนผู้โดยสารเส้นทางบินระหว่างประเทศหดตัวร้อยละ 100 จากปีก่อน โดยอัตราส่วนการขนส่งผู้โดยสารในไตรมาสดังกล่าวอยู่ที่ร้อยละ 65 หรือลดลง 16 จุดจากปีก่อน
ขณะที่ปริมาณการผลิตด้านผู้โดยสารลดลงร้อยละ 73 จากช่วงเดียวกันของปีก่อน ตามการปรับแผนปริมาณที่นั่งให้สอดคล้องกับความต้องการเดินทาง ขณะที่รายได้บริการเสริมใน ไตรมาส 3 ปี 2563 มีรายได้เสริมต่อคนเท่ากับ 147 บาท ลดลงร้อยละ 55 จากช่วงเดียวกันของปีก่อน โดยหลักมาจากค่าธรรมเนียมโหลดสัมภาระใต้ท้องเครื่องและค่าธรรมเนียมเชื่อมต่อเที่ยวบินลดลงตามจำนวนผู้โดยสารระหว่างประเทศ
รวมทั้งมีขาดทุนจากอัตราแลกเปลี่ยนจำนวน 734.5 ล้านบาท เพิ่มขึ้นจากในไตรมาสที่ 3 ปี 2562 ที่ เท่ากับ 80.1 ล้านบาท โดยหลักเป็นผลขาดทุนจากอัตราแลกเปลี่ยนจากหนี้สินตามสัญญาเช่าที่ยังไม่รับรู้จากเงินบาทอ่อนค่าลง เมื่อเทียบกับดอลลาร์สหรัฐ